রুশ–জাপান যুদ্ধ
রুশ–জাপান যুদ্ধ (, "Russko-yaponskaya voina"; "Nichirosensō"; ১৯০৪–১৯০৫) বিংশ শতাব্দীর প্রারম্ভে রাশিয়া এবং জাপানের মধ্যে সংঘটিত হয়েছিল। এই যুদ্ধের প্রধান কারণ ছিল মাঞ্চুরিয়া ও কোরিয়ায় দেশ দুইটির বিপরীতমুখী সাম্রাজ্যবাদী স্বার্থ। যুদ্ধটি মূলত দক্ষিণ মাঞ্চুরিয়ার লিয়াওদং উপদ্বীপ ও মুকদেনে, কোরিয়া ও জাপানের সীমান্তবর্তী সাগরসমূহে এবং পীত সাগরে সংঘটিত হয়েছিল।
রুশ–জাপান যুদ্ধ
পোর্ট আর্থার মাঞ্চুরিয়ার দক্ষিণে লিয়াওদং উপদ্বীপে অবস্থিত ছিল, এবং রুশ সেনাবাহিনী এটিকে একটি গুরুত্বপূর্ণ নৌঘাঁটিতে রূপান্তরিত করেছিল। এশিয়ার মূল ভূখণ্ডে যুদ্ধ করার জন্য জাপানের সমুদ্র নিয়ন্ত্রণে রাখা প্রয়োজন ছিল। এজন্য পোর্ট আর্থারে অবস্থানরত রুশ নৌবহরকে ধ্বংস করাই ছিল জাপানের প্রথম সামরিক লক্ষ্য।